Peterson Munuhe Kareithi alikuwa mwandishi, mwalimu na mwanasiasa wa nchi ya Kenya. Alizaliwa kwenye kijiji cha Mbari-ya-Hwai, katika Kaunti ya Nyeri. Alisomea shule ya Tumutumu na hatimaye kwenda shule ya Kagumo TTC, ambapo alihitimu kupata shahada ya ualimu wa shule za msingi. Alianza kufundisha mnamo 1954 huku akijieleimisha mwenyewe, na mwishowe akapata nafasi ya kuingia Chuo Kikuu cha Makerere. Baadaye, alienda kusoma Chuo cha Kent, Ohio, iliyoko Marekani. "Omite ta Kariithi" ni tashbihi ya lugha ya Kikuyu inayosema "Amejipamba kama Kariithi". Kariithi alirudi kutoka ngambo akiwa amejitwika suti maridadi sana. Munuhe alipata umaarufu baada ya kuchapisha kitabu chake "Kaburi Bila Msalaba" mnamo 1969. Katika kitabu hicho, anatoa kumbukumbu ya mambo aliyoshuhudia wakati wa Hali ya Hatari kabla Kenya haijajinyakulia uhuru. Kitabu hicho kimetafsiriwa hadi lugha ya Kiingereza. Munuhe aliwania ubunge wa Mathira mnamo 1974 lakini alishindwa na Davidson Ngibuini Kuguru. Enzi hizo, alikuwa katika kikundi cha kisiasa cha vijana kilichokuwa kikiongozwa na J.M. Kariuki waliosoma na ambao walitaka kuikomboa nchi kutoka uongozi wa wanamgambo ("homeguards"). Hata hivyo, alipata kazi katika ofisi za Wizara ya Elimu kule Jogoo House.